КОМИ РЕСПУБЛИКАСА ВЕСЬКӦДЛАН КОТЫРЛӦН

**ШУӦМ**

**«Коми Республикаын канму социальнöй отсöг сетöм йылысь»**

**Коми Республикаса Оланпас збыльмöдан мераяс йылысь» Коми Республикаса Веськӧдлан котырлӧн 2004 во ӧшым тӧлысь 31 лунся**

 **281 №-а шуӧмӧ вежсьӧмъяс пыртӧм йылысь**

Коми Республикаса Веськӧдлан котыр шуис:

1. Пыртны «Коми Республикаын канму социальнöй отсöг сетöм йылысь» Коми Республикаса Оланпас збыльмöдан мераяс йылысь» Коми Республикаса Веськӧдлан котырлӧн 2004 во ӧшым тӧлысь 31 лунся 281 №-а шуӧмӧ вежсьӧмъяс содтӧд серти.
2. Тайӧ шуӧмыс вынсялӧ сійӧс официальнӧя йӧзӧдӧмсянь дас лун бӧрын.

Коми Республикаса Юралысь В. Гайзер

Сыктывкар

2012 вося рака тӧлысь 29 лун

109 №

Коми Республикаса Веськӧдлан котырлӧн

2012 во рака тӧлысь 29 лунся

 109 №-а шуӧм дорӧ

СОДТӦД

«Коми Республикаын канму социальнöй отсöг сетöм йылысь» Коми Республикаса Оланпас збыльмöдан мераяс йылысь» Коми Республикаса Веськӧдлан котырлӧн 2004 во ӧшым тӧлысь 31 лунся 281 №-а шуӧмӧ пыртан

**ВЕЖСЬӦМЪЯС**

«Коми Республикаын канму социальнöй отсöг сетöм йылысь» Коми Республикаса Оланпас збыльмöдан мераяс йылысь» Коми Республикаса Веськӧдлан котырлӧн 2004 во ӧшым тӧлысь 31 лунся 281 №-а шуӧмын:

1. 2 пунктӧ содтыны татшӧм абзац:

«Судзсьытӧма олысь семьялы либӧ судзсьытӧма олысь ӧтка гражданинлы канму социальнӧй отсӧгӧн могмӧдӧм йылысь юӧр сетсьӧ Коми Республикаса канму учреждениеӧн - олысьяслы отсöг сетан юкöнын канму услугаясöн могмöдан шöринӧн канму либӧ муниципальнӧй услуга вылӧ торъя уджмога органлӧн ведомствокостса запрос серти Россия Федерацияса оланпастэчаслӧн корӧмъяс серти.».

1. Семьяӧс либӧ ӧткӧн олысь гражданинӧс судзсьытӧма олысьясӧн шуан, социальнӧй сьӧма отсӧгӧн да олӧма йӧзлы ӧтувъя транспортӧн ветлӧмысь мынтысьӧм вылӧ сьӧма отсӧгӧн налы канму социальнӧй отсӧг сетан пӧрадокын, мый урчитӧма шуӧмӧн (1 №-а содтӧд):

2 да 3 пунктъяс гижны тадзи:

«2. Семьяӧс либӧ ӧткӧн олысь гражданинӧс судзсьытӧма олысьясӧн шуӧм йылысь да налы канму социальнӧй отсӧг сетӧм йылысь решение примитсьӧ Коми Республикаса канму учреждениеӧн - олысьяслы отсöг сетан юкöнын канму услугаясöн могмöдан шöринӧн (водзӧ - канму услугаясöн могмöдан шöрин) татшӧм документъяс подув вылын:

1. канму социальнӧй отсӧг сетӧм могысь семьяӧс либӧ ӧткӧн олысь гражданинӧс судзсьытӧма олысьясӧн шуӧм йылысь шыӧдчӧм сьӧм сетанног индӧмӧн (сьӧма-кредитнӧй учреждениеын тшӧт вылӧ, федеральнӧй пошта связь организацияяс пыр, оланін либӧ овланін серти абуӧсь кӧ сьӧма-кредитнӧй учреждениеяс либӧ федеральнӧй пошта связь организацияяс - канму услугаясöн могмöдан шöринлӧн касса пыр) (водзӧ - шыӧдчӧм);
2. семьялысь либӧ ӧткӧн олысь гражданинлысь оланін либӧ овланін серти регистрация эскӧдысь документъяс (керка (овмӧс нуӧдан) небӧгысь выпискаяс либӧ оланін (овланін) серти регистрация йылысь, семья тэчас йылысь да босьтан олан жыръяс йылысь справкаяс);
3. паспорт либӧ шыӧдчысьӧс эскӧдысь мукӧд документ – гражданинлысь, коді шыӧдчис ас котыр нимсянь либӧ ас нимсянь найӧс судзсьытӧма олысьясӧн шуӧм могысь да канму социальнӧй отсӧг шедӧдӧм могысь, да ас котырӧ став тыр арлыда пырысьлысь да ас котырӧ став тыр арлыдтӧм пырысьлысь чужӧм йылысь эскӧдан гижӧдъяс;
4. шыӧдчысьлӧн да сылӧн семьяӧ пырысьяслӧн сьӧма чӧжӧс эскӧдысь документъяс, мыйясӧс босьтӧны тӧд вылӧ семьяӧс либӧ ӧткӧн олысь гражданинӧс судзсьытӧма олысьясӧн шуӧм йылысь юалӧм решитӧм дырйи «Канму социальнӧй отсӧг йылысь» да «Судзсьытӧма олысьясӧн шуӧм могысь да канму социальнӧй отсӧг сетӧм могысь семьялысь быд морт вылӧ шӧр чӧжӧс да ӧткӧн олысь гражданинлысь чӧжӧс арталан да чӧжӧссӧ учётӧ босьтан пӧрадок йылысь» федеральнӧй оланпасъяс серти, «Канму социальнӧй отсӧг сетӧм могысь семьялысь быд морт вылӧ шӧр чӧжӧс да ӧткӧн олысь гражданинлысь чӧжӧс арталігӧн тӧд вылӧ босьтан чӧжӧс сикасъяслӧн лыддьӧг йылысь» Россия Федерацияса Веськӧдлан котырлӧн 2003 во моз тӧлысь 20 лунся 512 №-а шуӧм серти;
5. пенсионнӧй эскӧданпас (ветлӧмысь мынтысьӧм вылӧ сьӧм вештӧм могысь);
6. документ, мый эскӧдӧ шыӧдчысьлысь, сылӧн семьяӧ пырысьлысь удж серти йитӧдъяс дугӧдӧм шыӧдчӧм сетан кад кежлӧ (уджавтӧм III группаса вермытӧм пенсионерлы, кӧді босьтӧ вермытӧмлун кузя пенсия, да сылӧн семьяӧ мыйкӧ дыра уджавтӧм уджавны вермана арлыда пырысьлы). Уджпас небӧг сетӧм дырйи сыысь выписка лӧсьӧдӧ канму услугаясöн могмöдан шöрин;
7. аспом подсобнӧй овмӧс йылысь справка, кутшӧмӧс сетӧ меставывса асвеськӧдлан орган (йӧзлы, кодъяслы чӧжӧсыс воӧ сӧмын аспом подсобнӧй овмӧс вӧдитӧмысь);
8. «Канму социальнӧй отсӧг йылысь» Федеральнӧй оланпас серти семьяӧн либӧ ӧткӧн олысь гражданинӧн канму социальнӧй отсӧг босьтӧм (босьттӧм) йылысь справкаяс, кутшӧмъясӧс сетӧ канму услугаясöн могмöдан шöрин вӧвлӧм оланін либӧ овланін серти (сетсьӧ, кор шыӧдчысьлӧн либӧ сылӧн семьяӧ пырысьлӧн вежсьӧ оланіныс либӧ овланіныс).

Канму услугаясöн могмöдан шöрин 5 уджалан лун чӧжӧн шыӧдчӧм босьтан лунсянь корӧ семьяӧс либӧ ӧткӧн олысь гражданинӧс судзсьытӧма олысьясӧн шуӧм йылысь да налы канму социальнӧй отсӧг сетӧм йылысь решение примитӧм вылӧ колана документъяс, кутшӧмъясӧн вӧдитчӧны канму услугаясӧн могмӧдысь органъяс, муниципальнӧй услугаясӧн могмӧдысь органъяс, мукӧд канму орган, меставывса асвеськӧдлан органъяс либӧ канму органъяслӧн либӧ меставывса асвеськӧдлан органъяслӧн ведомствоувса организацияяс, сэтшӧм документъяс кындзи, мыйясӧс индӧма «Канму да муниципальнӧй услугаясӧн могмӧдӧм котыртӧм йылысь» 2010 во сора тӧлысь 27 лунся 210-ФЗ №-а Федеральнӧй оланпаслӧн 7 статьяса 6 юкӧнын, кор шыӧдчысь эз сет индӧм документъяссӧ ас кӧсйӧм серти.

Шыӧдчысь вермӧ сетны ас нимсянь либӧ аскотыр нимсянь семьяӧс либӧ ӧткӧн олысь гражданинӧс судзсьытӧма олысьясӧн шуӧм йылысь да налы канму социальнӧй отсӧг сетӧм йылысь решение примитӧм вылӧ тырвыйӧ колана документъяс ас кӧсйӧм серти. Шыӧдчысьӧн сетан документ копияяссӧ вӧчӧ канму услугаясöн могмöдан шöрин. Шыӧдчысьлы веськыда приём вылын сетсьӧ расписка, мый эскӧдӧ шыӧдчӧм да документъяс босьтӧмсӧ.

Шыӧдчӧмсӧ документъясӧн пошта юкӧн пыр ыстігӧн шыӧдчӧм да документъяс сетан кадпасӧн лоӧ канму услугаясöн могмöдан шöринын найӧс пасйӧм. Пошта юкӧн пыр ыстӧм документ копияяслӧн стӧчлун да шыӧдчӧмын шыӧдчысьлӧн кырымпаслӧн збыльлун эскӧдсьӧ федеральнӧй оланпастэчасӧн урчитӧм пӧрадок серти. Пошта юкӧн пыр ыстӧм документ да шыӧдчӧм пасйӧм йылысь расписка оз сетсьы.

Тайӧ пунктын индӧм став документсӧ шыӧдчысь вермӧ сетны электроннӧй документ копияӧн, мый эскӧдӧма электроннӧй кырымпасӧн, «Ӧтуввез» юӧр сетан-телекоммуникация вез отсӧгӧн, сы лыдын канму да муниципальнӧй услугаяслӧн ӧтув портал. Канму услугаясöн могмöдан шöрин пасйӧ индӧм документъяссӧ найӧс босьтан лунӧ. «Ӧтуввез» юӧр сетан-телекоммуникация вез, сы лыдын канму да муниципальнӧй услугаяслӧн ӧтувъя портал, отсӧгӧн ыстӧм документ да шыӧдчӧм пасйӧм йылысь расписка оз сетсьы.

1. Сьӧм мынтӧм йылысь решение примитсьӧ семьяӧс либӧ ӧткӧн олысь гражданинӧс судзсьытӧма олысьясӧн шуӧмкӧд ӧттшӧтш.».

3. Судзсьытӧма олысь семьялы либӧ судзсьытӧма олысь ӧтка мортлы натуральнӧй отсӧгӧн канму социальнӧй отсӧг сетан пӧрадокын, мый вынсьӧдӧма шуӧмӧн (2 №-а содтӧд):

3 пунктын:

а) «гражданинлысь документъяс сетӧм бӧрын» кывъяс вежны «гражданинлысь (водзӧ - шыӧдчысь) документъяс сыӧн сетӧм бӧрын»;

б) содтыны татшӧм абзацъяс:

«Шыӧдчысьӧн сетӧм документ копияяс вӧчӧ канму услугаясöн могмöдан шöрин. Веськыда прием вылын шыӧдчысьлы сетсьӧ расписка, мый эскӧдӧ шыӧдчӧм да документъяс босьтӧмсӧ.

Шыӧдчӧмсӧ документъясӧн пошта юкӧн пыр ыстігӧн шыӧдчӧм да документъяс сетан кадпасӧн лоӧ канму услугаясöн могмöдан шöринын найӧс пасъян кадпас. Пошта юкӧн пыр ыстӧм документ копияяслӧн стӧчлун да шыӧдчӧмын шыӧдчысьлӧн кырымпаслӧн збыльлун эскӧдсьӧ федеральнӧй оланпастэчасӧн урчитӧм пӧрадок серти. Пошта юкӧн пыр ыстӧм документ да шыӧдчӧм пасйӧм йылысь расписка оз сетсьы.

Тайӧ пунктын индӧм став документсӧ шыӧдчысь вермӧ сетны электроннӧй документ копияӧн, мый эскӧдӧма электроннӧй кырымпасӧн, «Ӧтуввез» юӧр сетан-телекоммуникация вез отсӧгӧн, сы лыдын канму да муниципальнӧй услугаяслӧн ӧтувъя портал. Канму услугаясöн могмöдан шöрин пасйӧ индӧм документъяссӧ найӧс босьтан лунӧ. «Ӧтуввез» юӧр сетан-телекоммуникация вез отсӧгӧн, сы лыдын канму да муниципальнӧй услугаяслӧн ӧтувъя портал, ыстӧм документ да шыӧдчӧм пасйӧм йылысь расписка оз сетсьы.».

1. «Сьӧма отсӧгсянь удждонӧдз» бала олӧмӧ пӧртан, судзсьытӧма олысь семьяяслы да судзсьытӧма олысь ӧтка йӧзлы «Сьӧма отсӧгсянь удждонӧдз» сьӧма отсӧгӧн канму социальнӧй отсӧг индан да сетан пӧрадокын, мый вынсьӧдӧма шуӧмӧн (3 №-а содтӧд):

а) 5 пунктса 2 подпункт гижны тадзи:

«2) судзсьытӧма олысь семья тэчасын эмӧсь уджавны вермысь арлыда тыр арлыда уджавтӧм пырысьяс (мужичӧйяс 55 арӧсӧдз, аньяс 50 арӧсӧдз, а сідзжӧ тайӧ арлыдысь ыджыдджык мужичӧйяс да аньяс, кодъяслы оз сетсьы пенсия сійӧс мынтӧм вылӧ инӧд абутӧмлун вӧсна) да (либӧ) III группаса вермытӧмъяс;»;

б) 7 пунктӧ содтыны татшӧм абзацъяс:

«Веськыда прием вылын шыӧдчысьлы сетсьӧ расписка, мый эскӧдӧ шыӧдчӧм да документъяс босьтӧмсӧ.

Шыӧдчӧмсӧ документъясӧн пошта юкӧн пыр ыстігӧн шыӧдчӧм да документъяс сетан кадпасӧн лоӧ канму услугаясöн могмöдан шöринын найӧс пасйӧм. Пошта юкӧн пыр ыстӧм документ копияяслӧн стӧчлун да шыӧдчӧмын шыӧдчысьлӧн кырымпаслӧн збыльлун эскӧдсьӧ федеральнӧй оланпастэчасӧн урчитӧм пӧрадок серти. Пошта юкӧн пыр ыстӧм документ да шыӧдчӧм пасйӧм йылысь расписка оз сетсьы.».

1. Судзсьытӧма олысь семьялы да судзсьытӧма олысь ӧтка гражданинлы материальнӧй отсӧгӧн канму социальнӧй отсӧг индан да сетан пӧрадокын, мый вынсьӧдӧма шуӧмӧн (4 №-а содтӧд), (водзӧ - Пӧрадок):
2. 4 пункт гижны тадзи:

«4. Материальнӧй отсӧг сетӧм йылысь (сетӧмын ӧткажитӧм йылысь) решение, кутшӧмӧс урчитӧма тайӧ Пӧрадоклӧн 2 пунктса «а» - «в» подпунктъясӧн, примитсьӧ татшӧм документъяс подув вылын:

1. материальнӧй отсӧг сетӧм йылысь шыӧдчӧм сьӧм сетанног индӧмӧн (сьӧма-кредитнӧй учреждениеын тшӧт вылӧ, федеральнӧй пошта связь организацияяс пыр, оланін либӧ овланін серти абуӧсь кӧ сьӧма-кредитнӧй учреждениеяс либӧ федеральнӧй пошта связь организацияяс - канму услугаясöн могмöдан шöринлӧн касса пыр). Шыӧдчӧмын колӧ индыны материальнӧй отсӧгла шыӧдчан помкасӧ;
2. документъяс, кутшӧмъяс эскӧдӧны материальнӧй отсӧгла шыӧдчан помкасӧ, сы лыдӧ пырӧны:

а) документ, мый эскӧдӧ эновтны позьтӧм медицинскӧй вмешательстволысь коланлун, - судзсьытӧма олысь семьяӧ пырысьӧс либӧ ӧткӧн олысь гражданинӧс ас муниципальнӧй юкӧнысь бокӧ Коми Республикаса йӧзлысь дзоньвидзалун видзан канму учреждениеӧ бурдӧдчӧм вылӧ мӧдӧдан направление, кутшӧмӧс сетӧма налӧн оланін серти йӧзлысь дзоньвидзалун видзан муниципальнӧй учреждение, либӧ Россия Федерацияса йӧзлысь дзоньвидзалун видзан учреждениеӧ, кутшӧмӧс сетӧма Коми Республикаса йӧзлысь дзоньвидзалун видзан министерство (тайӧ Пӧрадоклӧн 2 пунктса «а» подпунктын индӧм случайын);

б) торъя мога службаяслӧн юӧръяс вӧвлӧмтор йылысь (пӧжар, ойдӧдӧм да вӧр-ва да техногеннӧй сяма мукӧд виччысьтӧг лоӧмтор йылысь), кутшӧмъяс йитчӧмаӧсь эмбур воштӧмкӧд либӧ тшыкӧдӧмкӧд (тайӧ Пӧрадоклӧн 2 пунктса «б» подпунктын индӧм случайын);

в) судзсьытӧма олысь семьялысь либӧ ӧткӧн олысь гражданинлысь олан условиеяс материально-бытӧвӧя видлалан акт, кутшӧмӧс лӧсьӧдӧ канму услугаясöн могмöдан шöрин (водзӧ – видлалан акт) (тайӧ Пӧрадоклӧн 2 пунктса «в» подпунктын индӧм случайын).

Канму услугаясöн могмöдан шöрин 5 уджалан лун чӧжӧн шыӧдчӧм босьтан лунсянь корӧ материальнӧй отсӧг сетӧм вылӧ колана документъяс, кутшӧмъясӧн вӧдитчӧны канму услугаясӧн могмӧдысь органъяс, муниципальнӧй услугаясӧн могмӧдысь органъяс, мукӧд канму орган, меставывса асвеськӧдлан органъяс либӧ канму органъяслӧн либӧ меставывса асвеськӧдлан органъяслӧн ведомствоувса организацияяс, сэтшӧм документъяс кындзи, мыйясӧс индӧма «Канму да муниципальнӧй услугаясӧн могмӧдӧм котыртӧм йылысь» 2010 во сора тӧлысь 27 лунся 210-ФЗ №-а Федеральнӧй оланпаслӧн 7 статьяса 6 юкӧнын, кор шыӧдчысь эз сет индӧм документъяссӧ ас кӧсйӧм серти.

Шыӧдчысь вермӧ сетны материальнӧй отсӧг сетӧм йылысь юалӧм решитӧм вылӧ тырвыйӧ колана документъяс ас кӧсйӧм серти. Шыӧдчысьӧн сетан документ копияяссӧ вӧчӧ канму услугаясöн могмöдан шöрин. Шыӧдчысьлы веськыда приём вылын сетсьӧ расписка, мый эскӧдӧ шыӧдчӧм да документъяс босьтӧмсӧ.

Шыӧдчӧмсӧ документъясӧн, видлалан акт кындзи, пошта юкӧн пыр ыстігӧн шыӧдчӧм да документъяс сетан кадпасӧн лоӧ канму услугаясöн могмöдан шöринын найӧс пасйӧм. Пошта юкӧн пыр ыстӧм документ копияяслӧн стӧчлун да шыӧдчӧмын шыӧдчысьлӧн кырымпаслӧн збыльлун эскӧдсьӧ федеральнӧй оланпастэчасӧн урчитӧм пӧрадок серти. Пошта юкӧн пыр ыстӧм документ да шыӧдчӧм пасйӧм йылысь расписка оз сетсьы.

Тайӧ пунктын индӧм став документсӧ, видлалан акт кындзи, шыӧдчысь вермӧ сетны электроннӧй документ копияӧн, мый эскӧдӧма электроннӧй кырымпасӧн, «Ӧтуввез» юӧр сетан-телекоммуникация вез отсӧгӧн, сы лыдын канму да муниципальнӧй услугаяслӧн ӧтувъя портал. Канму услугаясöн могмöдан шöрин пасйӧ индӧм документъяссӧ найӧс босьтан лунӧ. «Ӧтуввез» юӧр сетан-телекоммуникация вез отсӧгӧн, сы лыдын канму да муниципальнӧй услугаяслӧн ӧтувъя портал, ыстӧм документ да шыӧдчӧм пасйӧм йылысь расписка оз сетсьы.»;

2) 5 пункт гижны тадзи:

«5. Тайӧ Пӧрадоклӧн 2 пунктса «г» подпунктын индӧм случайын материальнӧй отсӧг сетсьӧ татшӧм документъяс подув вылын:

1. тайӧ Пӧрадок дорӧ содтӧдын индӧм форма серти шыӧдчӧм;
2. биаруӧн могмӧдан оланінын пытшкӧсса газопровод нуӧдӧм кузя да керкапытшса биару оборудование (сёян дасьтан биару плита) пуктӧм кузя уджъяс вӧчӧм вылӧ пӧдрада сёрнитчӧм (меставывса рӧскод смета содтӧмӧн), мый кырымалӧма шыӧдчысь да пӧдрада организация костын;
3. оланін вылӧ (оланінысь юкӧн вылӧ) эмбур инӧд канмусянь регистрируйтӧм йылысь эскӧдан гижӧд либӧ документъяс, мыйяс эскӧдӧны оланін вылӧ эмбуралан инӧд артмӧм «Вӧрзьӧдны позьтӧм эмбур вылӧ да сыкӧд сделкаяс вӧчӧм вылӧ инӧдъяс канмусянь регистрируйтӧм йылысь» Федеральнӧй оланпас вынсявтӧдз, да шыӧдчӧм сетан кадпас кежлӧ отчуждение абутӧмлун йылысь канму реестрысь выписка.

Канму услугаясöн могмöдан шöрин 5 уджалан лун чӧжӧн шыӧдчӧм воан лунсянь корӧ материальнӧй отсӧг сетӧм вылӧ колана документъяс, кутшӧмъясӧн вӧдитчӧны канму услугаясӧн могмӧдысь органъяс, муниципальнӧй услугаясӧн могмӧдысь органъяс, мукӧд канму орган, меставывса асвеськӧдлан органъяс либӧ канму органъяслӧн либӧ меставывса асвеськӧдлан органъяслӧн ведомствоувса организацияяс, сэтшӧм документъяс кындзи, мыйясӧс индӧма «Канму да муниципальнӧй услугаясӧн могмӧдӧм котыртӧм йылысь» 2010 во сора тӧлысь 27 лунся 210-ФЗ №-а Федеральнӧй оланпаслӧн 7 статьяса 6 юкӧнын, кор шыӧдчысь эз сет индӧм документъяссӧ ас кӧсйӧм серти.

Шыӧдчысь вермӧ сетны материальнӧй отсӧг сетӧм йылысь юалӧм решитӧм вылӧ тырвыйӧ колана документъяс ас кӧсйӧм серти. Шыӧдчысьӧн сетан документ копияяссӧ вӧчӧ канму услугаясöн могмöдан шöрин. Шыӧдчысьлы веськыда приём вылын сетсьӧ расписка, мый эскӧдӧ шыӧдчӧм да документъяс босьтӧмсӧ.

Шыӧдчӧмсӧ документъясӧн пошта юкӧн пыр ыстігӧн шыӧдчӧм да документъяс сетан кадпасӧн лоӧ канму услугаясöн могмöдан шöринын найӧс пасйӧм. Пошта юкӧн пыр ыстӧм документ копияяслӧн стӧчлун да шыӧдчӧмын шыӧдчысьлӧн кырымпаслӧн збыльлун эскӧдсьӧ федеральнӧй оланпастэчасӧн урчитӧм пӧрадок серти. Пошта юкӧн пыр ыстӧм документ да шыӧдчӧм пасйӧм йылысь расписка оз сетсьы.

Тайӧ пунктын индӧм став документсӧ шыӧдчысь вермӧ сетны электроннӧй документ копияӧн, мый эскӧдӧма электроннӧй кырымпасӧн, «Ӧтуввез» юӧр сетан-телекоммуникация вез отсӧгӧн, сы лыдын канму да муниципальнӧй услугаяслӧн ӧтувъя портал. Канму услугаясöн могмöдан шöрин пасйӧ индӧм документъяссӧ найӧс босьтан лунӧ. «Ӧтуввез» юӧр сетан-телекоммуникация вез, сы лыдын канму да муниципальнӧй услугаяслӧн ӧтувъя портал, отсӧгӧн ыстӧм документ да шыӧдчӧм пасйӧм йылысь расписка оз сетсьы.»;

3) 7 пункт гижны тадзи:

«7. Материальнӧй отсӧг мында артавсьӧ биаруӧн могмӧдан оланінын пытшкӧсса газопровод нуӧдӧм кузя да керкапытшса биару оборудование (сёян дасьтан биару плита) пуктӧм кузя уджъяс вӧчӧм вылӧ пӧдрада сёрнитчӧм серти, мый кырымалӧма шыӧдчысь да пӧдрада организация костын, а сідзжӧ меставывса рӧскод смета серти, мый сы лыдын урчитӧ биару оборудованиелысь дон.»;

1. 9 пунктса мӧд абзац киритны;
2. 10 пункт киритны;
3. 11 пунктын:

а) нёльӧд абзац гижны тадзи:

«1) шыӧдчысьӧн сеттӧм либӧ абу тырвыйӧ сетӧм документъяс, мыйясӧс индӧма Тайӧ Пӧрадоклӧн 4 пунктса 2 подпунктлӧн «г» подпунктын да 5 пунктса 2 подпунктын лӧсялана случай вылӧ;»

б) витӧд абзацын «материальнӧй отсӧг.» кывъяс вежны «материальнӧй отсӧг;» кывъясӧн;

в) содтыны татшӧм выль квайтӧд абзац:

«3. Тайӧ Пӧрадоклӧн 2 пунктса «а» -«в», «д» да «е» подпунктъясӧн урчитӧм лоӧмторъяслӧн кадпассянь во кольӧм.»;

1. 12 пункт киритны;
2. Пӧрадок дорӧ 1 содтӧдлӧн грифын «1 содтӧд» кывъяс вежны «содтӧд» кывйӧн;
3. Пӧрадок дорӧ 2 содтӧд киритны.
4. Бытӧвӧй кизьӧртӧм биару ньӧбӧм вылӧ рӧскодысь компенсацияӧн канму социальнӧй отсӧг индан да сетан пӧрадокын, мый вынсьӧдӧма шуӧмӧн (6 №-а содтӧд):
5. 3 пунктын «кадколаст» кыв вежны «тайӧ кадколастын» кывъясӧн;
6. 4 пунктын:

а) нёльӧд абзацын «куим тӧлысьысь» кывъяс вежны «квайт тӧлысьысь» кывъясӧн;

б) витӧд-сизимӧд абзацъясын «кадколастӧ пырысь куим тӧлысьысь» кывъяс вежны «тайӧ кадколастӧ пырысь квайт тӧлысьысь» кывъясӧн;

1. 5 пунктын «семьяӧс либӧ ӧткӧн олысь гражданинӧс судзсьытӧмаясӧн шуан кадколастӧ пырысь быд куим тӧлысьысь (водзӧ – рӧштшӧт вӧчан кадколаст), рӧштшӧт вӧчан кадколаст бӧрын мунысь тӧлысьын» кывъяс вежны «5 уджалан лун чӧжӧн сійӧс индӧм йылысь решение примитан лунсянь» кывъясӧн;
2. 6 пункт гижны тадзи:

«6. Судзсьытӧм семьялы либӧ судзсьытӧма олысь ӧтка гражданинлы (водзӧ- шыӧдчысь) компенсация индыссьӧ да сетсьӧ Коми Республикаса канму учреждениеӧн - олысьяслы отсöг сетан юкöнын канму услугаясöн могмöдан шöринӧн (водзӧ - канму услугаясöн могмöдан шöрин) оланін либӧ овланін серти семьяӧс либӧ ӧткӧн олысь гражданинӧс судзсьытӧмаясӧн шуан кадколастысь бӧръя (квайтӧд) тӧлысьын шыӧдчысьӧн сетӧм татшӧм документъяс подув вылын:

1. компенсация вештӧм йылысь шыӧдчӧм коммунальнӧй услугаясысь мынтысьӧм вылӧ социальнӧй отсӧг, оланінысь да коммунальнӧй услугаясысь мынтысьӧм вылӧ субсидия босьтӧм (босьттӧм) йылысь юӧръяс сетӧмӧн, а сідзжӧ сьӧм сетанног индӧмӧн (сьӧма-кредитнӧй учреждениеын тшӧт вылӧ, федеральнӧй пошта связь организацияяс пыр, оланін либӧ овланін серти абуӧсь кӧ сьӧма-кредитнӧй учреждениеяс либӧ федеральнӧй пошта связь организацияяс - канму услугаясöн могмöдан шöринлӧн касса пыр);
2. документ, мый эскӧдӧ бытӧвӧй кизьӧртӧм биару ньӧбӧм вылӧ (сы лыдын бытӧвӧй кизьӧртӧм биару баллонъясын вайӧм) рӧскод вӧчӧм йылысь да семьяӧс либӧ ӧткӧн олысь гражданинӧс судзсьытӧмаясӧн шуан кадколастӧ пырысь тӧлысьясын ньӧбӧм бытӧвӧй кизьӧртӧм биару мында йылысь юӧръяс.

Веськыда приём вылын шыӧдчысьлы сетсьӧ расписка, мый эскӧдӧ шыӧдчӧм да документъяс босьтӧмсӧ.

Шыӧдчӧмсӧ документъясӧн пошта юкӧн пыр ыстігӧн шыӧдчӧм да документъяс сетан кадпасӧн лоӧ канму услугаясöн могмöдан шöринын найӧс пасйӧм. Пошта юкӧн пыр ыстӧм документ копияяслӧн стӧчлун да шыӧдчӧмын шыӧдчысьлӧн кырымпаслӧн збыльлун эскӧдсьӧ федеральнӧй оланпастэчасӧн урчитӧм пӧрадок серти. Пошта юкӧн пыр ыстӧм документ да шыӧдчӧм пасйӧм йылысь расписка оз сетсьы.

Тайӧ пунктын индӧм став документсӧ шыӧдчысь вермӧ сетны электроннӧй документ копияӧн, мый эскӧдӧма электроннӧй кырымпасӧн, «Ӧтуввез» юӧр сетан-телекоммуникация вез отсӧгӧн, сы лыдын канму да муниципальнӧй услугаяслӧн ӧтувъя портал. Канму услугаясöн могмöдан шöрин пасйӧ индӧм документъяссӧ найӧс босьтан лунӧ. «Ӧтуввез» юӧр сетан-телекоммуникация вез отсӧгӧн, сы лыдын канму да муниципальнӧй услугаяслӧн ӧтувъя портал, ыстӧм документ да шыӧдчӧм пасйӧм йылысь расписка оз сетсьы.

Документъяс, мыйясын эмӧсь юӧръяс бытӧвӧй кизьӧртӧм биару ньӧбан юкӧнын (сы лыдын бытӧвӧй кизьӧртӧм биару баллонъясын вайӧм) оланінысь да коммунальнӧй услугаясысь мынтысьӧм вылӧ субсидия ыджда йылысь да коммунальнӧй услугаясысь мынтысьӧм серти биаруӧн могмӧдӧмысь (сы лыдын бытӧвӧй кизьӧртӧм биару баллонъясын вайӧм) мынтысьӧмын скидкаяс индӧмӧн гражданалы сетан социальнӧй отсӧг вежысь сьӧм мында йылысь, а сідзжӧ документъяс, мыйяс эскӧдӧны семьяӧс либӧ ӧткӧн олысь гражданинӧс судзсьытӧмаясӧн шуӧмсӧ, оз сетсьыны. Индӧм юӧръяс видлавсьӧны канму услугаясöн могмöдан шöринӧн да босьтсьӧны тӧд вылӧ мыччӧд базаысь юӧръяс подув вылын.».

1. Нӧбасьысь аньяслы, нёньӧдчысь мамъяслы сёян-юан прӧдукта ньӧбӧм вылӧ пособиеӧн, мый сетсьӧ Коми Республикаса йӧзлысь дзоньвидзалун видзан канму учреждениеысь либӧ Коми Республика мутасын йӧзлысь дзоньвидзалун видзан муниципальнӧй учреждениеысь бурдӧдысь врачлӧн кывкӧртӧд подув вылын медицинскӧй показаниеяс серти, канму социальнӧй отсӧг индӧм да сетан пӧрадокын, мый вынсьӧдӧма шуӧмӧн (8 №-а содтӧд):
2. 2 пунктса 2 подпунктын «медводдза» кыв дорӧ содтыны «и мӧд» кывъяс;
3. 3 пунктса 2 подпунктын «ӧти арӧса» кывъяс вежны «кык арӧса» кывъясӧн;
4. 4 пунктӧ содтыны татшӧм абзацъяс:

«Веськыда приём вылын шыӧдчысьлы сетсьӧ расписка, мый эскӧдӧ шыӧдчӧм да документъяс босьтӧмсӧ.

Шыӧдчӧмсӧ документъясӧн пошта юкӧн пыр ыстігӧн шыӧдчӧм да документъяс сетан кадпасӧн лоӧ канму услугаясöн могмöдан шöринын найӧс пасйӧм. Пошта юкӧн пыр ыстӧм документ копияяслӧн стӧчлун да шыӧдчӧмын шыӧдчысьлӧн кырымпаслӧн збыльлун эскӧдсьӧ федеральнӧй оланпастэчасӧн урчитӧм пӧрадок серти. Пошта юкӧн пыр ыстӧм документ да шыӧдчӧм пасйӧм йылысь расписка оз сетсьы.

Тайӧ пунктын индӧм став документсӧ шыӧдчысь вермӧ сетны электроннӧй документ копияӧн, мый эскӧдӧма электроннӧй кырымпасӧн, «Ӧтуввез» юӧр сетан-телекоммуникация вез отсӧгӧн, сы лыдын канму да муниципальнӧй услугаяслӧн ӧтувъя портал. Канму услугаясöн могмöдан шöрин пасйӧ индӧм документъяссӧ найӧс босьтан лунӧ. «Ӧтуввез» юӧр сетан-телекоммуникация вез отсӧгӧн, сы лыдын канму да муниципальнӧй услугаяслӧн ӧтувъя портал, ыстӧм документ да шыӧдчӧм пасйӧм йылысь расписка оз сетсьы.».

1. Пенсия дорӧ дінму сьӧма социальнӧй содтӧдла шыӧдчан, сійӧс индан, сетан да сылысь мында выльысь видлалан правилӧясын, мыйясӧс вынсьӧдӧма шуӧмӧн (10 №-а содтӧд):
2. 7 пункт гижны тадзи:

«7. Пенсия дорӧ дінму сьӧма социальнӧй содтӧд индӧм вылӧ пенсионер (вермытӧм челядь да 18 арӧсӧдз челядь кындзи, кодъяслы индӧма уджалан пенсия вердысьӧс воштӧм понда «Россия Федерацияын уджалан пенсияяс йылысь» Федеральнӧй оланпас серти либӧ пенсия вердысьӧс воштӧм понда «Россия Федерацияын канму пенсияӧн могмӧдӧм йылысь» Федеральнӧй оланпас серти (водзӧ - вермытӧм челядь да челядь, кодъяс босьтӧны пенсия вердысьӧс воштӧм понда) либӧ сійӧс оланпас серти петкӧдлысь, либӧ оланпастэчас серти лӧсьӧдӧм эсканпас серти сійӧс петкӧдлысь шыӧдчӧ канму услугаясöн могмöдан шöринӧ оланін либӧ овланін серти, мый мутасын КР серти ОПФР мутас органъясӧн пӧртсьӧ олӧмӧ сійӧс пенсияӧн могмӧдӧм.

Пенсия дорӧ дінму сьӧма социальнӧй содтӧд индыссьӧ татшӧм документъяс подув вылын:

1. пенсия дорӧ дінму сьӧма социальнӧй содтӧд индӧм йылысь шыӧдчӧм сьӧм сетанног индӧмӧн (сьӧма-кредитнӧй учреждениеын тшӧт вылӧ, федеральнӧй пошта связь организацияяс пыр, оланін либӧ овланін серти абуӧсь кӧ сьӧма-кредитнӧй учреждениеяс либӧ федеральнӧй пӧшта связь организацияяс - канму услугаясöн могмöдан шöринлӧн касса пыр) тайӧ правилӧяс дорӧ содтӧдын индӧм форма серти;
2. паспорт либӧ мортӧс эскӧдысь мукӧд документ. Шыӧдчысь нимсянь уджалӧ кӧ сійӧс оланпас серти петкӧдлысь либӧ оланпастэчас серти лӧсьӧдӧм эсканпас серти сійӧс петкӧдлысь, то петкӧдлыссьӧ петкӧдлысьлӧн паспорт да документ, мый эскӧдӧ торъя уджмогъяссӧ;
3. пенсионнӧя быть страхуйтан страхӧвӧй эскӧдан гижӧд, мый кутӧ ас пытшкас индивидуальнӧй лицевӧй страхӧвӧй тшӧт (СНИЛС);
4. пенсионнӧй эскӧданпас;
5. документ, мый эскӧдӧ шыӧдчӧм сетан кад кежлӧ шыӧдчысьлӧн удж йитӧдъяс дугӧдӧм (уджпас небӧг либӧ сыысь выписка, либӧ канму пенсионнӧя страхуйтан системаын индивидуальнӧй (персонифицируйтӧм) учётысь юӧръяс серти страхуйтӧм мортлысь индивидуальнӧй лицевӧй страхӧвӧй тшӧтысь выписка, либӧ корана юӧръяс кутысь мукӧд документ).

Абуӧсь кӧ пенсионерлӧн уджпас небӧгыс либӧ сыысь выпискаыс, юӧръяс сы йылысь, мый сійӧ оз уджав да (либӧ) оз вӧч мукӧд удж, мый кадколастӧ колӧ лӧсьӧдны пенсионнӧя быть страхуйтӧм «Россия Федерацияын пенсионнӧя быть страхуйтӧм йылысь» Федеральнӧй оланпас серти, индыссьӧны пенсионерӧн шыӧдчӧмын.»;

1. 8 пункт гижны тадзи:

«8. Канму услугаясöн могмöдан шöрин 5 уджалан лун чӧжӧн шыӧдчӧм босьтан лунсянь корӧ пенсия дорӧ дінму сьӧма социальнӧй содтӧд индӧм вылӧ колана документъяс, мыйясӧс индӧма тайӧ пунктын, кутшӧмъясӧн вӧдитчӧны канму услугаясӧн могмӧдысь органъяс, муниципальнӧй услугаясӧн могмӧдысь органъяс, мукӧд канму орган, меставывса асвеськӧдлан органъяс либӧ канму органъяслӧн либӧ меставывса асвеськӧдлан органъяслӧн ведомствоувса организацияяс, сэтшӧм документъяс кындзи, мыйясӧс индӧма «Канму да муниципальнӧй услугаясӧн могмӧдӧм котыртӧм йылысь» 2010 во сора тӧлысь 27 лунся 210-ФЗ №-а Федеральнӧй оланпаслӧн 7 статьяса 6 юкӧнын, кор шыӧдчысь эз сет индӧм документъяссӧ ас кӧсйӧм серти.

Шыӧдчысь вермӧ сетны пенсия дорӧ дінму сьӧма социальнӧй содтӧд индӧм йылысь юалӧм решитӧм вылӧ тырвыйӧ колана документъяс ас кӧсйӧм серти. Шыӧдчысьӧн сетан документ копияяссӧ вочӧ канму услугаясöн могмöдан шöрин. Шыӧдчысьлы веськыда приём вылын сетсьӧ расписка, мый эскӧдӧ шыӧдчӧм да документъяс босьтӧмсӧ.

Шыӧдчӧмсӧ документъясӧн пошта юкӧн пыр ыстігӧн шыӧдчӧм да документъяс сетан кадпасӧн лоӧ канму услугаясöн могмöдан шöринын найӧс пасйӧм. Пошта юкӧн пыр ыстӧм документ копияяслӧн стӧчлун да шыӧдчӧмын шыӧдчысьлӧн кырымпаслӧн збыльлун эскӧдсьӧ федеральнӧй оланпастэчасӧн урчитӧм пӧрадок серти. Пошта юкӧн пыр ыстӧм документ да шыӧдчӧм пасйӧм йылысь расписка оз сетсьы.

Тайӧ Правилӧясса 7 пунктын индӧм став документсӧ шыӧдчысь вермӧ сетны электроннӧй документ копияӧн, мый эскӧдӧма электроннӧй кырымпасӧн, «Ӧтуввез» юӧр сетан-телекоммуникация вез отсӧгӧн, сы лыдын канму да муниципальнӧй услугаяслӧн ӧтувъя портал. Канму услугаясöн могмöдан шöрин пасйӧ индӧм документъяссӧ найӧс босьтан лунӧ. «Ӧтуввез» юӧр сетан-телекоммуникация вез, сы лыдын канму да муниципальнӧй услугаяслӧн ӧтувъя портал, отсӧгӧн ыстӧм документ да шыӧдчӧм пасйӧм йылысь расписка оз сетсьы.»;

1. 16 пункт киритны;
2. 18 пунктса 1 подпункт гижны тадзи:
3. «1) сеттӧм либӧ абу тырвыйӧ сетӧм документъяс, мыйясӧс индӧма тайӧ Правилӧяслӧн 7 пунктын, татчӧ оз пыр пенсионнӧя быть страхуйтан страхӧвӧй эскӧдан гижӧд, мый кутӧ ас пытшкас индивидуальнӧй лицевӧй тшӧтлысь (СНИЛС) страхӧвӧй номер;».

Вуджӧдіс Е. Хазова – 22 507 пас